AIŠKINAMASIS RAŠTAS

dėl valstybės turto perdavimo Priešgaisrinės apsaugos ir gelbėjimo departamentui

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti valstybės turtą – Priešgaisrinės apsaugos ir gelbėjimo departamentui prie Vidaus reikalų ministerijos (toliau – Departamentas) pagal turto panaudos sutartį 5 metams valstybinės (valstybės perduotai savivaldybėms) funkcijos – priešgaisrinė sauga – įgyvendinimui.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas valstybės turtas bus prižiūrimas, remontuojamas ir naudojamas Departamento veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybėje priešgaisrinės saugos funkciją vykdo Molėtų rajono ugniagesių tarnyba. Molėtų rajono savivaldybės administracijos direktoriui 2019 m. balandžio 12 d. įsakymu Nr. B6-304 „Dėl valstybės turto pripažinimo nereikalingu savivaldybės funkcijoms vykdyti“ valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą ilgalaikį materialųjį turtą - automobilį „Ural 4320“ pripažino nereikalingu administracijos veiklai ir pasiūlė perduoti pagal panaudos sutartį Molėtų rajono ugniagesių tarnybai priešgaisrinės saugos funkcijai vykdyti. Kadangi automobilis priklauso nuosavybės teise Lietuvos kariuomenei, buvo gautas Lietuvos Kariuomenės sutikimas (2019 m. gegužės 7 d. raštas Nr. KVS-141 „Dėl leidimo perduoti automobilį „Ural 4320“).

Molėtų rajono savivaldybės tarybai 2023-09-07 tarybos posėdyje pritarus dalyvavimui bandomajame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“ ir Jungtinės veiklos sutarties sudarymui tarp Lietuvos Respublikos vidaus reikalų ministerijos, Priešgaisrinės apsaugos ir gelbėjimo departamento prie Vidaus reikalų ministerijos ir Molėtų rajono savivaldybės 2023-09-12 buvo pasirašyta Jungtinės veiklos sutartis (toliau -Sutartis) Nr. 1S-186/a14-341. Sutarties tikslas – konsoliduojant valstybinės priešgaisrinės gelbėjimo tarnybos ir Molėtų rajono ugniagesių tarnybos veiklą, užtikrinti kokybišką valstybinės (valstybės perduotai savivaldybėms) priešgaisrinės saugos funkcijos vykdymą ir jos tęstinumą, perimant Molėtų rajono UT materialinius ir žmogiškuosius išteklius bei funkcijas.

Vadovaujantis sutartimi priešgaisrinės saugos funkcijos bus perimtos nuo 2023 m. spalio 1 d. Funkcijoms vykdyti ir toliau reikalingas valstybės turtas - automobilis Ural 4320. Tuo tikslu paruoštas sprendimo projektas dėl turto perdavimo Priešgaisrinės apsaugos ir gelbėjimo departamentui.